Innocentius Episcopus servus servorum Dei, dilecto in Christo filio Petro Trenorciensi, ejúsque successoribus regulariter substituendis in perpetuum. Quotiescumque illud à nobis petitur quod rationi cognoscitur convenire, animo nos decet libenti concedere,  petentium desideriis congruum impertiri suffragium. Proinde, dilecte in domino fili, Petre Abbas, tuis rationabilibus postulationibus assensum præbentes, Trenortiense monasterium, cui Deo auctore præesse dignosceris, ad exemplar prædecessorum nostrorum Romanorum Pontificum Apostolicæ Sedis patrocinio communimus. Per præsentis igitur privilegii paginam Apostolicâ auctoritate statuimus, ut quæcumque possessiones Catholicorum Imperatorum seu cæterorum Principum largitione, Episcoporum concessione, seu cæterorum fidelium oblatione ad idem cœnobium legitimè impræsentiarum pertinent, sive in futurum justè poterint adipisci, firma tibi tuísque successoribus  illibata permaneant. Sanè diffinitionem quam inter vestrum  beati Florentii monasterium de Ecclesiis sanctæ Crucis  S. Nicolai à Dominis prædecessoribus nostris sanctæ memoriæ Urbano atque Calixto ex eorum scriptis factam cognovimus, auctoritate Sedis Apostolicæ confirmamus; Ad hæc adicimus ut idem locus, in quo beati Valeriani Martyris,  S. Philiberti Confessoris corpora requiescunt, ab omni jugo sæcularis potestatis liber in perpetuum conservetur. Nec Episcopo liceat cujuscumque diocesis, eumdem, excommunicationis, absolutionis, vel cujuslibet dispositionis occasionibus perturbare, aut cruces seu quaslibet exactiones novas burgo  cæteris monasterii possessionibus irrogare. Missas quoque in eodem monasterio publicas celebrari, vel stationes ab Episcopo præter Abbatis vel fratrum voluntatem fieri prohibemus. Prætereà pro reverentiâ beatæ Mariæ Matris Domini, cujus nomine locus vester insignitus est, in Annunciatione dominicâ hymnum angelicum inter Missarum sollemnia Abbati vel fratribus pronunciare concedimus. Obeunte autem ejusdem loci Abbate, nullus ibi quâlibet subreptionis astutiâ seu violentiâ præponatur, nisi quem fratres communi consensu vel pars consilii sanioris secundùm Deum  beati Benedicti regulam providerint eligendum: ab Apostolicæ Sedis Episcopo, vel ejus Legato consecrandum. Nulli ergo hominum omninò fas sit, prænominatum cœnobium perturbare, aut ejus possessiones auferre vel ablatas retinere, minuere aut aliquibus vexationibus fatigare: sed omnia intègra conserventur, eorum pro quorum gubernatione  sustentatione concesia sunt, usibus omnimodis profutura: Si qua igitur in futurum ecclesiastica sæcularísve persona hanc nostræ constitutionis paginam sciens, contra eam venire tentaverit, secundò tertióve commonita si non satisfactione congruâ emendaverit, potestatis honorísque sui dignitate careat, reámque se existere divino judicio de perpetratâ iniquitate cognoscat,  à sacratissimo Corpore ac Sanguine Dei  Domini Redemptoris nostri Jesu Christi aliena fiat, atque in extremo examine districtæ ultioni subjaceat. Cunctis autem eidem loco justa servantibus sit pax Domini nostri Jesu Christi; quatenùs hìc fructum bonæ actionis percipiant,  apud districtum Judicem præmia æternæ pacis inveniant. Amen, amen, amen. Symbolum Pontificis, Adjuva nos Deus salutaris noster. Ego INNOCENTIUS Catholicæ Ecclesiæ Episcopus subscripsi. † Ego Romanus Diaconus Cardinalis Sanctæ Mariæ in Porticu subscripsi. † Ego Gregorius Diaconus Cardinalis Sanctorum Sergii  Bacchi subscripsi. † Ego Lucas Presbyter Cardinalis, tituli Sanctorum Johannis  Pauli subscripsi. † Ego Otto Diaconus Cardinalis Sancti Georgii subscripsi. † Ego Guido Diaconus Cardinalis S. Cosmæ  Damiani subscripsi. Datum Valentiæ, per manum Aimerici sanctæ Romanæ Ecclesiæ Diaconi Cardinalis  Cancellarii, XVII. Kalendas Aprilis, Indictione X. Incarnationis dominicæ anno M. C. XXXII. Pontificatus verò Domni Innocentii Papæ II. anno III. In plumbo, INNOCENTIUS Papa II.